Karmel Killandi

Karmel Killandi (neiupõlvenimi Karmel Vagane, 1991–2016 Karmel Eikner; sündinud 14. veebruaril 1971) on eesti koorijuht ja teleajakirjanik. Oktoobrist 2017 on ta Eesti Rahvusringhäälingu elamussaadete peatoimetaja. Ta on õppinud aastatel 1978–1989 Tallinna Muusikakeskkoolis klaverit, seejärel 1994. aastani Eesti Muusikaakadeemias koorijuhtimist ja muusikapedagoogikat. Laulnud Tallinna Raekoja Kammerkooris. Aastatel 1990–1991 töötas Karmel Eikner Tallinna Polütehnilise Instituudi kammerkoori abidirigendi ja 1992–1993 peadirigendina. Tööd Eesti Televisioonis alustas ta veel üliõpilasena 1993. aastal suvises kultuurisaatesarjas "Kultuuripiknik", hiljem hakkas koostama ja toimetama ka muid muusika- ja kultuurisaateid. Aastatel 1993–2001 oli ta kultuuritoimetuse produtsent-vanemtoimetaja, ühtlasi tegi 1994–1997 kultuuriuudiseid "Aktuaalsele kaamerale" ja oli "Eurolaulu" reporter-saatejuht. Aastatel 1995–1997 juhtis ta koos Jüri Aarmaga iganädalast "Kultuurimagasini", kus tekitas furoori oma kunstiliselt ekstravagantsete soengutega (nende autor oli juuksur Katrin Kruusma). 1997.–1999. aastal tegi ta aktuaalsete kultuuriteemade ülevaatesarja "Pilk", mis oli hilisema kultuurisaate "OP!" eelkäija. Eesti Televisioonis töötamise esimesel perioodil olid tema intervjueeritavate seas Kiri Te Kanawa, Filipp Kirkorov, Montserrat Caballé, Bryan Adams, Plácido Domingo, ansambel ZZ Top, Taani kuninganna Margrethe, Richard Clayderman ja Maija Plissetskaja. Aastatel 2001–2002 oli ta telekanali TV1 hommikuprogrammi produtsent ja saatejuht ning 2003. aasta suvel tegi TV3 jaoks kuueosalise saatesarja "Suvejutud Euroopast". 2014. aastal naasis ta pärast 14-aastast pausi Eesti Televisiooni, kus toimetas algul pühapäevahommikust koguperesaadet "Tõuse ja sära", seejärel argipäevaõhtust saadet "Ringvaade". Lisaks toimetajatööle tegi ta saadetesse ka intervjuulõike. 2016. aastal tegi ta "Ringvaate" jaoks intervjuu näiteks Björn Ulvaeuse ja Mihhail Hodorkovskiga ning intervjueeris seoses Eesti iseseisvuse taastamise 25. aastapäevaga kõiki taasiseseisvusajal ametis olnud Eesti peaministreid jne. Alates 1. oktoobrist 2017 on ta Eesti Rahvusringhäälingus ETV elamussaadete peatoimetaja. "Hea tuju maaletooja. Anne Veski" (2018) "Erakordne tenor. Placido Domingo" (2018) "Meri on, meri jääb. Kihnu Virve" (2019) "Ivo Linna. Sajandi saarlane" (2019) "Külas Filipp Kirkorovil" (2020) "Eksklusiivintervjuu Reet Ojaga" (2020) "Lauri Vasar. Bariton maailmalaval" (2021) "Ain Anger. Väikesaarelt maailma tippu" (2021) "Marite Kallasma. Diktor, mitte diiva" (2023) "Kuulsuste koda" 1: Anne Veski, Koit Toome, Marju Kuut, Heini Vaikmaa, Karl Madis, ansamblite Mahavok ja Karavan sünd jm (2017) "Kuulsuste koda" 2: Ivo Linna, Jaan Elgula, Jaak Joala, Ott Lepland, Els Himma jt (2017) "Kuulsuste koda" 3: Mihkel Raud, Hendrik Sal-Saller, Eesti Teatri- ja Muusikamuuseum ja näitus "Kuulsuste koda", Riho Sibul, Tõnis Mägi, Raul Vaigla, Peeter Vähi, Marju Länik ja Aivar Mäe (2017) Sarja koondsaade "Eesti muusikute salajutud": Tõnis Mägi, Ivo Linna, Villu Tamme, Ott Lepland, Heli Lääts, Jaanus Nõgisto, Ruja, Heini Vaikmaa, Kare Kauks jt (2020) Televisioonitööst eemal oldud aastatel pidas Karmel Eikner särgiäri ja töötas välja brändi Powered by Karmel. Särkide tootmise idee kasvas välja Eikneri pere elulisest probleemist: riietusesemetes kasutatud elastaan tekitas kokkupuutel poja nahaga allergiat. Esialgu töötas Eikneri ettevõte välja ja tootis võimalikult naturaalsest kiust riideid väikelastele, hiljem ka koori- ja tantsusärke Eesti laulukooridele ja tantsijaile. Tippajal töötas ettevõttes Tallinnas ja Saaremaal 20 inimest. Ta on tegelnud seltskonnatantsuga ning tulnud neli korda Eesti meistriks standardtantsudes ja viis korda Ladina-Ameerika tantsudes. 2021 – Valgetähe IV klassi teenetemärk 2023 – Eesti Muusikanõukogu muusikapreemia (kauaaegse eesti muusikaelu missioonitundliku kajastamise eest televisioonis) Karmel Killandi esimene abikaasa oli Mark Eikner. Pärast 20-aastast kooselu abiellus ta 2016. aastal Rait Killandiga. Nende ühised lapsed Karl Elmar ja Karoliina Josefiine on käinud vene lasteaias. Karmel Killandi elulugu andmebaasis Telekraat.ee. Vaadatud 25.05.2023. Retrovideo: Karmel Eikneri röögatult vallatud soengud. Postimees/Elu24, 10.09.2015. Liis Auväärt. Karmel Killandi: olen alati tahtnud saada emaks, aga kummagi mu lapsega ei läinud nii, nagu ma lootsin. Delfi Lood / Eesti Naine, 27.08.2020. ETV kultuurisarja "Pilk" saateid ERR Arhiiv, vaadatud 23.05.2024. Miikael Raun. Karmel Killandi ERR-i telemaja nukrast seisust: õnneks ei ole keegi veel surma saanud, aga kiirabi oleme kutsunud küll Eesti Päevaleht / Laupäevaleht, 01.10.2023. Ille Grün-Ots. Kuhu on kadunud Karmel Eikner? Delfi/Naistekas, 21.03.2013. Evelin Simon. Karmel Eikner teeb meid ELiga tuttavaks Õhtuleht.ee, 12.07.2003. Piret Kooli. Karmel Eikner: pere olgu tööst tähtsam. Eesti Päevaleht / Laupäevaleht, 01.03.2014. Björn Ulvaeus ABBA-st: meil polnud enam motivatsiooni uuesti kokku tulla ERR Menu, 16.05.2016. ETV saade "Ringvaade" ERR Arhiiv, 12.12.2016. Vox populi, vox Dei: Karmel Killandi. Harju Elu, nr. 52, 30.12.2016. ERR-i suurtoimetuste juhtideks saavad Killandi, Samost ja Kala. ERR-i pressiteade, 06.09.2017. Kontaktid Eesti Rahvusringhäälingu koduleht. Vaadatud 25.05.2023. Eesti riiklike teenetemärkide kavaleride andmebaas presidendi kantselei kodulehel (president.ee). Rahvusvahelisel muusikapäeval jagati muusikapreemiaid ERR Kultuur, 01.10.2023. "Astusid abiellu: Pärast 20aastast kooselu otsustasid Karmel ja Rait pereringis abielu sõlmida". Õhtuleht, 24.05.2016. Karmel Eikneri lapsed käivad vene lasteaias Ajakiri Lasteaed, 29.06.2008. Liis Auväärt. Karmel Killandi: olen alati tahtnud saada emaks, aga kummagi mu lapsega ei läinud nii, nagu ma lootsin. Delfi Lood / Eesti Naine, 27. august 2020